แก้ปัญหาก้อนแป้งไม่ขึ้นฟู หาสาเหตุที่แป้งไม่ขึ้นฟู
ไม่มีอะไรจะเหมาะกับยีสต์ไปกว่าอากาศร้อนชื้น แบบนั้นยีสต์ถึงจะทำปฏิกิริยาเต็มที่ ถ้าอยากให้ก้อนแป้งขึ้นฟู ก็ต้องสร้างบรรยากาศที่ยีสต์ต้องการ   เติมถาดอบด้วยน้ำเดือด แล้วใส่ถาดกลับไปในตะแกรงล่างสุดของเตา จากนั้นวางภาชนะใส่ก้อนแป้งที่ตะแกรงกลาง แล้วปิดเตาอบ รอดูแป้งขึ้นฟู หรือต้มน้ำสัก 1 ถ้วยตวงในไมโครเวฟ จากนั้นใส่ภาชนะที่มีก้อนแป้งเข้าไป แล้วปิดไมโครเวฟให้น้ำต้มอยู่ในนั้น (ปิดตู้เฉยๆ อย่าอบแป้งในไมโครเวฟนะ!) บางคนเขาก็ใช้วิธีเปิดเตาอบให้ร้อน แล้ววางก้อนแป้งบนเตาข้างบน คลุมด้วยผ้าชื้นๆ อีกที เตาอบจะทำให้หัวเตาข้างบนอุ่นจัด แถมยังได้ความชื้นที่เหมาะสมจากผ้าเปียกหมาดๆ นั้น ถ้ายีสต์ยังไม่ทำปฏิกิริยาทั้งที่อุ่นและชื้นขึ้นแล้ว (หมายถึงไม่ได้ผลใน 1 ชั่วโมง) ก็คงต้องลองเพิ่มปริมาณยีสต์   แกะยีสต์ถุง ใหม่ แล้วผสมยีสต์ 1 ช้อนชากับน้ำอุ่น (ประมาณ 43 องศา) 1 ถ้วยตวง (240 มล.) สุดท้ายคือน้ำตาล 1 ช้อนโต๊ะ ทิ้งไว้ให้เข้ากันสัก 10 นาที จนฟูฟ่อง 1/2 - 1 นิ้ว ถ้ายังไม่ได้อีก ให้หายีสต์สดแล้วลองใหม่อีกรอบ ระหว่างรอส่วนผสมได้ที่ ให้อุ่นก้อนแป้งเก่าที่ไม่ขึ้นฟูในอุณหภูมิ 38 องศา โดยเอาชามไปใส่ในที่อุ่นจัด เพิ่มแป้งมากเท่าที่จำเป็น สัดส่วนที่เหมาะสมสำหรับแป้งขนมปัง ก็คือแป้ง 60% ต่อน้ำ 40% เพราะฉะนั้นคุณต้องใส่แป้งเยอะพอสมควร จากนั้นเอายีสต์ที่ผสมไว้ข้อที่แล้วมานวดผสม แล้วรอให้ขึ้นฟูในที่ร้อนชื้น   วิธีนี้ใช้ทดสอบว่ายีสต์ของคุณใช้ได้ (active) ไหม เพราะเราได้กระตุ้นยีสต์ไปเต็มที่แล้ว ตอนเอามาผสมกับก้อนแป้งก็ควรทำให้ขึ้นฟูได้ดี แต่ถ้าก้อนแป้งยังไม่ยอมขึ้นฟู แสดงว่าไม่ได้เป็นที่ยีสต์ แต่เป็นเพราะสาเหตุอื่น คราวหน้าก็ให้คุณทำแบบนี้ก่อนเวลาทำขนมที่ต้องใช้ยีสต์ ให้ลองสังเกตเรื่องต่างๆ ดังต่อไปนี้เพื่อหาสาเหตุเบื้องต้นว่าทำไมก้อนแป้งไม่ยอมขึ้นฟู บางทีแค่ปรับอุณหภูมินิดๆ หน่อยๆ ก็อาจจะแก้ไขได้แล้วก็ได้   ตรวจสอบชนิดของยีสต์ เพราะบางชนิดจะขึ้นฟูช้ามาก อาจต้องรอนานหลายชั่วโมง เช็คว่ายีสต์หมดอายุหรือยัง ยีสต์ผงเป็นห่อๆ จะอยู่ได้นาน รวมถึงยีสต์แห้งที่เก็บไว้ใส่โหลไว้ในช่องฟรีซด้วย แต่ทั้งยีสต์สดและแห้งก็มีวันหมดอายุ คือด้อยประสิทธิภาพลง หรือใช้ไม่ได้อีกต่อไป อุณหภูมิที่เหมาะสมคือประมาณ 38 องศา และต้องชื้นมากหน่อย ถ้าเย็นและแห้งไป ยีสต์จะทำงานไม่เต็มที่ ขนมปังที่ทำจากแป้งเค้กหรือแป้งอเนกประสงค์ จะมีกลูเตนและโปรตีนน้อย ก้อนแป้งเลยขึ้นฟูนิดเดียวแล้วยุบตัว   อีกกรณีก็คือก้อนแป้งของคุณปริมาณน้ำกับแป้งแตกต่างกันมากเกินพอดี แป้งบางชนิดมีส่วนผสมต้านเชื้อราเพราะอยากให้เก็บได้นานๆ แต่ทีนี้ยีสต์ดันเป็นญาติกับ รา นี่สิ เลยไปทำปฏิกิริยาต่อต้านกันซะอย่างนั้น แป้งขนมปังขาวแบบออร์แกนิก ไม่ฟอกสี และไม่มีสารกันบูดเหมาะที่สุดสำหรับนำมาอบขนมปังขาว แป้งที่หนักกว่าอย่างแป้งโฮลวีต ข้าวไรย์ และแป้งโฮลเกรนอื่นๆ อบออกมาจะได้ขนมปังหนาหนักที่ไม่ค่อยฟูนุ่มเท่าแป้งขนมปังสีขาวละเอียด กระทะ ชามไม้สำหรับทำขนมปัง (banneton) หรือถาดอบแต่ละชนิดก็ได้ผลออกมาต่างกัน ถ้าใหญ่ไปก้อนแป้งจะฟูออกข้างๆ แทนที่จะฟูขึ้นข้างบน เลยดูแบนๆ นั่นเอง  ถ้าเป็นขนมปังก้อนเล็กๆ วางชิดติดกันหน่อยจะออกมาดีกว่า เครื่องเทศบางชนิด เช่น ซินนามอน (อบเชย) จะมีสรรพคุณต้านเชื้อราตามธรรมชาติ   ถ้าเป็นขนมปังบันผลไม้รสหวาน หรือซินนามอนโรล ต้องให้ขึ้นฟูเร็วๆ เพราะเดี๋ยวซินนามอนจะฆ่ายีสต์หมด ผลไม้แห้งบางชนิดจะเคลือบสารต้านเชื้อราไว้เพื่อยืดอายุ เพราะฉะนั้นให้ยอมจ่ายแพงหน่อยแล้วใช้ผลไม้แห้งแบบออร์แกนิกแทนเวลาจะอบขนม แต่เชฟขนมอบเขาก็นิยมใช้ผลไม้แห้งทั่วไปนี่แหละ แค่รอจนแป้งขนมปังได้ที่แล้วค่อยใส่ตอนสุดท้าย เกลือจำเป็นต่อการทำงานของกลูเตนที่ทำให้ก้อนแป้งเนียนเด้ง แต่ถ้าใส่เกลือเยอะไปจะพาลไปกำจัดยีสต์แทน เพราะฉะนั้นให้ใส่พอประมาณ และใส่ในผงแป้งตอนจะเริ่มทำ ไม่ใช่ผสมในน้ำ
เพิ่มอุณหภูมิ. เพิ่มยีสต์. นวดยีสต์ที่ผสมแล้วลงไป. หาสาเหตุ. สังเกตสภาพแวดล้อม. เช็คชนิดแป้ง. ใช้ภาชนะที่เหมาะสม. สำรวจส่วนผสม. เพลาๆ เกลือหน่อย.
https://www.wikihow.com/Fix-Dough-That-Won%27t-Rise https://www.wikihow.com/Fix-Dough-That-Won%27t-Rise
Repairing The Dough Troubleshooting Dough Problems